Kiviuq (kuu)

Kiviuq (ka  Saturn XXIV) on Saturni üks mitmetest kuudest ning ta tiirleb oma emaplaneedi pöörlemisega samas suunas. Selle avastas 2000. aastal Brett J. Gladmani juhitud uurimisrühm. Kuu ajutiseks nimeks sai algul S/2000 S 5.IAUC 7521: S/2000 S 5, S/2000 S 6 18. november, 2000 (teade avastamisest). Vaadatud: 17.04.2014MPEC 2000-Y14: S/2000 S 3, S/2000 S 4, S/2000 S 5, S/2000 S 6, S/2000 S 10 19. detsember 2000 (andmeid). Vaadatud: 17.04.2014 Hiljem nimetati ta ümber inuiti mütoloogiasse kuuluva kangelase Kiviuqi järgi.IAUC 8177: Satellites of Jupiter, Saturn, Uranus 8. august 2003 (kuule nime andmisest). Vaadatud: 17.04.2014 

Kiviuq on umbes 16-kilomeetrise läbimõõduga ja tiirleb ümber Saturni keskmisel kaugusel 11 384 000 kilomeetrit. Ühe tiiru ümber Saturni teeb ta 449,2 ööpäevaga. See kuu kuulub Saturni inuiti grupi kuude hulka. Värvilt on ta heledam punane ja infrapunaspektrilt sarnaneb teiste inuiti grupi kuude, Siarnaqi ja Paaliaqiga, mis toetab teooriat, et inuiti gruppi kuuluvad kaaslased on pärit ühelt samalt eellastaevakehalt, mis on kunagi tükkideks purunenud.Grav, T.; and Bauer, J.; A deeper look at the colors of Saturnian irregular satellites  Vaadatud: 17.04.2014Gladman, B. J.; Nicholson, P. D.; Burns, J. A.; Kavelaars, J. J.; Marsden, B. G.; Holman, M. J.; Grav, T.; Hergenrother, C. W.; Petit, J.-M.; Jacobson, R. A.; and Gray, W. J.; Discovery of 12 satellites of Saturn exhibiting orbital clustering, Nature, 412 (July 12. 2001), pp. 163–166

Arvatakse, et Kiviuq on Kozai resonantsis, mille tõttu ta orbiidi kalle tsükliliselt väheneb samal ajal kui suureneb orbiidi ekstsentrilisus ja vastupidi.Ćuk, M.; and Burns, J. A.; On the Secular Behavior of Irregular Satellites, The Astronomical Journal, Vol. 128 (2004), pp. 2518–2541

Uurimine
30. augustil 2010 vaatles Kiviuqi kosmoseaparaadi Cassini ISS kaamera (ISS-Imaging Science Subsystem, pildikuva alamsüsteem) ning määras 9,3 miljoni kilomeetri kauguselt Kiviuqilt paistva valguse intensiivsuse perioodilise muutumise põhjal kuu pöörlemisperioodiks 21 tundi ja 49 minutit.

Viited

Kategooria:Saturni kuud